হেনরি মাসগ্রোভ
হেনরি হ্যারি আলফ্রেড মাসগ্রোভ (ইংরেজি: Henry Musgrove; জন্ম: ২৭ নভেম্বর, ১৮৫৮ - মৃত্যু: ২ নভেম্বর, ১৯৩১) সারের সারবিটন এলাকায় জন্মগ্রহণকারী ইংরেজ বংশোদ্ভূত প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮৫ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন হ্যারি মাসগ্রোভ নামে পরিচিত হেনরি মাসগ্রোভ। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন।